6 ISIGIDIMI SAMAXOSA, MARCH 1, 1876.

EZIVELA KUBABALELANI

Lu Toits Pan, January 13, 1876.

Nkosi yam, uze undinyamezele unclipe indawana yala mazwi ambalwa, ndiwatumela ngokufuna uma ongu nina womfazi wam; ndahlukana naye e-Bayi nge 1871 ndesuka ndeza apa kwele Dayimoni. Solokoko naye andizange ndive nento ngaye. Okukwenjenje zihlobo zam baleseshi nditemba nina ukuti nini ngabanye kwindawo ngendawo ekoti ukuba kuko olazileyo igama eli lika ma lowo ndimfunayo amfundele lamazwi. Uma lowo yintokazi yase Mampingeni; umkondo wake bati uwcle Inciba waya kwantombi kwa Thom Mangindana. Nize nindivele batandwa ukuba akakona umntu onjalo, nindazise *Sigidimini*

P. Nikiwe.

Egwatyu, January, 1876.

Kawundifakele lemigcana. Baninzi aboke babezingxwelera ngamazwi ka Rev. E. J. Warner, nam ndingamazwi endoda leyo, umntu ohleli pakati kwaba
heyideni akayikusitelwa yinteto ka E. J. Warner. Ezizinto zikankanywa nguye ati ngezicaswa, nyakana zigugayo abashumayeli boze babe novuyo olungatetekiyo. Kanjalo masingatsho ukuti, ezizinto azikupela kunceda ntonina ukuteta ngazo? ngokuba indlovu ifa yakubinzwa futi. Ukuba lomnumzana umane evelisa indawo ezinje angake azikatule igusha zomalusi olungileyo ukuzibuyisela kumninizo noyise, wake wawuquba lomsebenzi sati isininzi sabatembu esilunge. ne Queenstown wasiguqulela ku Somandla.

K. Kayo.

Bells Hoek, January 10, 1876.

Kute kwezintauku zidluleyo, lamana apa ukukataza ngokududuma nokubaneka. Komnye umzi libete inkabi yenkomo yawela esangweni. Bate abantu balo mzi bancama ukoyika abavuma nokusenga. Nditi ke kunganina ukuba boyike ababantu? Kungokuba namhla biya kubona ukufa, ukumka ngequbuliso, bayawubona umsebenzi onokwenziwa ngu Tixo; kungokuba lamadoda akanayo incwadi yokugoduka. Kuya bonakala ukuba noko abantu bamana ukungati badelisile nje akuko ungamoyikiyo u-Tixo. Iyeza imini abaya kubonakalisa abantu bonke ukuba nguye yedwa obfeanele ukupakanyiswa abongwe. Kuya kupela okuya ubumane usiti upina u-Tixo ube ubambe esonweni. Yiza ke ngoko xa kuseko inceba.

Joseph Nqase.

 Gaga, January 26, 1876.

Kuko indawo eyenziwe nkulu ngabanye abantu
kulamacala sikuwo. Siti sakuteta nabo ngokutombisa nangezinye indawo ezinjalo bati abangcke bakuyeke bona kungatshiwo nge yi Mantyi ngesiqu. Kunjalo nje abakukatalele nokutumela abantwana kwindawo ezinezikolo, basuke ilali bazibaleke. Nditi ke Imantyi njengokuba besiti nje banga bangeva ngazo azinakona ukunceda, zibabuyisele ndawonye, zibabonise ngokufundisa abantwana, nangozintonjane.

Patuleni Kakaza.

NGOMZALWANA OBUBILEYO.
Ezazulwana, January 25, 1876.

Mhleli we *Sigidimi* ndifuna ukuba ufake lamazwana
epepeni. Lomntu ndibala ngaye ngomnye wabebe tabata *Isigidimi.* Ke ububile namhla, kugqitise ubuhlungu mhla kwayiwa kuncwatywa, umfo obekutele engemntu osebenzayo. Bate abantu bakukangela indlu yake enkulu emhlope, no tango oluyi ngqongileyo, nentsimi enkulu epambi kwendlu lake, nezinye izinto zokusingela pambili abeselezenzile kwelilizwe lapesheya kwe Nciba, kwanzima ukusweleka konje umntu. Ngelifupi manditi kuko into eyolisayo noko. Pakati kwako konke oku, amazwi ake abe mahle kakulu, ute wateta ngekaya lapezulu, waxela ukuba naye unendawo kona, ayilungiselelwe ngumfeli wake. Igama lale ndoda nditeta ngayo ngu K*endrick Beme.*

Theodore Ndwandwa.

Isikolo Sakwa Mateyu.

Ngenyanga edlulileyo u-Bishop wase Rini neqela labafundisi balommandla wake, baye bekwesi sikolo sakwa Mateyu esise Qoboqobo, beze entlanganisweni
yomnyaka yabafundisi kwa xoxwa ke into eninzi kodwa eyona yayiyi ntloko yakukubekwa kwelitye lomseko we Tyalike entsha esandu ukuqalwa kwesi sikolo.

Oku ke kwaqalwa ngolwe Sine (ecaweni) eminienkulu, kwaye kwabe kuko intlanganisela eninzi yabemi besisi tili, ne gqiza elimnandi labantsundu. Kute xa kuyiwayo lwaye usapo lwesikolo nomqikela waba ntsundu ukokelwe ngu Bishop nabafundi sibaye bevuma berozile besinga kweso sakiwo sitsha inzwana enkulu yelitye liqingqiwe, lanamagama axolwe kulo eziza zobe ezibomvu nezimnyama ilengalengiswa pezu kwendawo elizakuzinza kuyo, lwaye upahla olu lwalo luvatisiwe kunene ngamasebe emiti eluhlaza nange nqolowa nange tyatyambo, ekupeleni komtandazwana owa uhanjiswa ngu Bishop nangabafundisi u-Mrs. Taberer, inkosikazi yomfo onzondelelo inkulu kakulu ngomsebenzi wake notandwa kunene ngabake wasondela ukuza kulungiselela ilitye elo. Kute kwafakwa esi sekweni lebotile idla ngokufakwa yaye inentwantwana ezitile ezifakwe kuyo. Uze u-Mrs. Taberer wamana esinda udaka nge Tolofile eyayi bolekelwe lomcimbi kuMrs. J. D. Barry. Kugqityiwe oko lihlisiwe ilitye lazinziswa endaweni yalo apo, waza u-Bishop egameni lom Trinity wazisa okokuba elotye lilungile, lasekwa ngokwenyaniso kwavunywa iculo kwabutwa umnikelo owaba ngapezu kwe £10. Emva koku kundulukiwe yati inxenye yamenyelwa e-Tafileni ngu Mrs no Mr. Taberer. Asinakugqiba lemigcana yetu ngapandle kwelizwana elinye lokubulela imigudu nemizamo ka Mr. Taberer opete esi Sikolo. Utyelele kona ungabona uqiqe ukoliseke. Kuko isikolo sentombi sabantsundu ezihlala kona, ngapandle kwesikolo semini sabangapandle. Uyahanjiswa kunene umsebenzi wokucwela imiti nowokukanda ibekile. Umhlaba uyancenceshelwa ucuma. Kuko ngapandle koko eminye imisebenzana ye Tyalike neyemfundo eyeyokususa ubudenge nobutyakala bom Xosa.

Akuko mangesi wambi ngapandle ko Mrs. no Mr.
Taberer kwesi sikolo; abashumayeli ne titshere no Mongamelikazi wesikolo sentombi, abacweli nabakandi
be Bekile ngama Xosa bonke. Kubonakala ekuhleni
ukuba le yiyona ndlela yokunyusa uhlanga; pezu
kwako konke oku wanga u-Tixo usomandla angamsikelela u-Mr. Taberer emsebenzini wake.

John W. Gawla.

INTLANGANISO YE TITSHERE.
Lovedale, January 12, 1876.

Nkosi yam, kaundifakele lemigcana, i gentlanga
niso ye teacher ibiko apa ngomhla we 12 ka January
Yaqala ngexa leshumi, abantu ababeko ababanga lilo inani abebelindelwe ukuba babe lilo.

Umsebenzi walomini waba ngulo, ukukangela
ukuba iyanqwenelekana ukuba ibeko intlanganiso.

Kwati kwakuba kuvunyelwene ukuba ibeko kwamiswa ezindawo.

I. Umsebenzi wayo ube ngowokuvisana ngomsebenzi owenziwayo kwindawo ngendawo, nokunikana amaqinga ukuze umsebenzi ube nokuhambela pambili (2) lyakuhlangana kabini ngonyaka kwindawo ezobuya zimiswe yi kommiti (3) eyesitatu indawo yile ayisayi kuba zi Teacher zodwa eziya kuba ngamalungu, kodwa ngabo bonke abalangazelela ukuba umsebenzi lo wemfundo uqine. (4) Umsebenzi woqutywa ngumongameli nombali ne kommiti abantu abaya kunyulwa kumalungu ayo lentlanganiso, abayakuti bawubambe unyaka upela—(5) Imali emayirolwe ngonyaka zisheleni ezimbini. Ifunelwa amapepa nezinye indleko. Wabanjalo umsebenzi wentlanganiso ngalomini. Intlanganiso eyavakalayo ngobumnandi bayo,ukuba xa ite yaxaswa yakutalelwa, iyakuba luncedo olukulu kakulu kwabaninzi, ngokukodwa kwabo bawupetey umsebenzi wokufundisa.

Bayakuti ke bonke abafuna ukuba ngamalungu
apa batumele amagama abo kumbali, woti umbali lowo abe nokuwamkela kude kube ngu March, kwandule ukuti emvako March, bati abafuna ukungena
balinde intlanganiso eyakubako.

J. Msikinya.

INTLANGANISO YOMNYAKA EBISE
GILLTON.

Lentlanganiso ibiko apa ngo suku lwe shumi elinsibozo ku January ibipetwe ngumfundisi u-Rev. F.
Kayser. Eyasc mini ingene emva kwesitonga yapuma emva kwedinara yati eya ngokuhlwa yangena xa
litshonayo kute kusasa akwabiko kuteta kuninzi at
namadoda atetileyo akolisa ngokunika iziyalo. Kwa
kolisa ikakulu nge minikelo eyimala nekukutya kwaba
sekaya; ati amaqaba akupa izinto ezihambayo. Ipumile eyase mini singe singati qu ngokufutshane kwizinto
ezisiwa pantsi kwempumlo. Sabuya sangena kweya ngokuhlwa.

 Kanti emini imazi ibipangwe ingekehlisi, kute kupela kwakolisa ngokurolwa iminikelo, yati neminikelo yapela yonke kubantu abakulu, zati'itopu nepikoko aza shukuma. Kusuke mfo utile waposa amazwi kashushu ebekisa kulutsha ngenxa yokuti luhombe kangaka kanti aluroli nepeni. Ute kwa akuti ukugqiba lwaselupokozeka ulutsha ngeminikelo ati amadodana awa ezibantini nako zambuleli omnye warola umsesane weponti enesitandatu (£1 6s.)' endingetetiyo kwabebe ne mali kuba bengabanga satandabuza zati nenkuku zalapa. Kute kaloku nentombi azabi saceba yati, imisesane yalapa ibanti zalapa ati amajikazi alapa ite enye indoda ukuvala ucango yarola iqaga lokugwada elarolelwa isheleni ezimbini. Ihlanganiswa ke yonke into eyarolwayo yaba £38.

John Yekele.

UMNTWANA OWEYELE ESIZIBENI.

January 31, 1876.

Ndifuna ukwazisa ukububa komntwana oweyeleyo, intombazana ka Ziwani umfo ka Rune wesika Melani Vella opulukene nomntwana wake mhlana nge Cawa ngomhla wamashumi amatatu alenyanga. Ute ukuze apulukane naye wasuka uyise waya etyalikeni e- Rwarwa kunye nabakulu abantwana., wasala, unina ekaya naye lomntwana; wasuka wapuma umntwana waya kwaninakulu wati akuba lapo wabuya wapuma kanti ubeke ngendlela nanko esiya e-Rwarwa engabonwa mntu. Bade babuya etyalikeni abantu wambuza uyise wati umntwana upina, wati unina fanele ukuba ungezantsi paya; wayeka akutsho oko. Liyise wabuya wavunuka wati umntwana upina waqala ukutuka unina wafuna wahamba ebuza balandula bonke kwati kwaoko yapongoma imixelo yabantu sati ukuva into yokugqibela ngaye salandiswa lilawo lika Mr. P. J. Campbell, u-William, safikelwa luratyazo sisafuna. Kute kusasa ngomandara safuna wafunyanwa esizibeni ekungeneni kwe Rwarwa lingena Etyume. Lomntwana ubudala bake uyiminyaka emibini umgama awuhambileyo eyedwa ungati sijungqe semavile. Asinto ukuba lusizi lonto, akuteteki kubazali.

M. V. J.

Emgwali, January 29, 1876.

Ndiyawafike ebugaxagaxeni Encemera kumi oginyi’nkabi bebabini bezele yikofu ne tea. Mna! Hi kunjenjenje kuyintoni! Yimbuliso yomzi kubafundisikapi bentombi.—U-Miss. Sturrock no Miss. Lizie Henry. Sapungela kwendala ityalike sabuya sapuma sangena kwentsha. Wema u-Rev. R. Birt wati, zihlobo zani ningamanqina emizamo yam.

Ake atitu amadoda, kwangesiko let u lokunga akuko mntu uyakuteta ekubeni kutiwe makatete onento Mna ndandiba akuko uyakuteta lornhla. Ngati libi elisiko lokutembiselana okungakanana, kanti kuza kuti xa sekutetwa kungakunjulelwa ukuba kuza kusa msinya kube kokukona angxamayo kaloku naxa sekusitiwa lipelile ixesha.

Ekusukeni ambulela kakulu u-Miss Sturrock, abadela ababekona ngapambili baza bemka pofu oko babeko besibabulela. Ukuba kwakuko omnye wabo nge ezidele wancama. Wesukake u-Miss Sturrock wati uza ne £500. Yokulungisa indlu yokufundela ntombi. Wati kutiwa ngabelungu imfundo iyasona tina Maxosa. Wati hayi. Lento ingati iyasona kukuba simana sifunda iziqingatana. Nokoke akunje ngoko nikumbulela ngako nina bamhlope. Utsha
ndakumbula okokuba u-Rev. B. Ross wateta kwangayo lonkani ekuvulweni kwetyalike yase Peelton.

Wamisake u-Miss Sturrock lowo u-Nontsi Tyamzashe ukuba aliambc eshumayela kumaqaba ngeqinga
lapesheya.

Nkohla Falati

Mahalis Hoek, February 1, 1876.

Mhleli we *Sigidimi,* nditi akwaba intliziyo yetu sonke ibiriye ngalento yokuba sisifumane kabini nge nyanga *Isigidimi.* Singa nati singade sifane na Mangesi wona ati akuteta ngendawo etile ayipikele ide ifezeke nokuba inkulu inzima. Kwandivuyisa mna ukuba kuvakale kusitiwa siza kuba kabini; ndati kaloku neletu ipepa liza kusondela kwawa Mangesi. Ewe ndingati wena ungazitandiyo ezindaba zimnandi uya kubona use ushiyiwe.

Benjamin Moyedi